Shavkat Mirziyoev bir guruh tojikistonlik davlat va jamoat arboblarini mukofotladi

O`zbekiston Respublikasi Prezidenti Shavkat Mirziyoev «Tojikiston Respublikasining bir guruh Davlat va jamoat arboblari, madaniyat, fan va sog`liqni saqlash sohalari vakillarini mukofotlash to`g`risida»gi farmonni imzoladi.
Unga ko`ra, qardosh O`zbekiston va Tojikiston xalqlari o`rtasidagi ko`p asrlik do`stlik va yaxshi qo`shnichilik munosabatlarini mustahkamlashga qo`shgan katta hissasi, madaniy-gumanitar aloqalarni kengaytirish, mushtarak tarixiy meros, ma`naviy qadriyat va an`analarni asrab-avaylash va boyitish borasidagi faol va samarali faoliyati, mamlakatlarimiz orasida o`zaro manfaatli savdo-iqtisodiy hamkorlik va ko`p tomonlama strategik sherikchilikni rivojlantirishdagi xizmatlari uchun quyidagilar ordenlar va faxriy unvonlar bilan mukofotlandi:
«Fidokorona xizmatlari uchun» ordeni bilan  
Qohir Rasulzoda - Tojikiston Respublikasi Bosh vaziri
Sirojiddin Muhriddin - Tojikiston Respublikasi Tashqi ishlar vaziri
«Mehnat shuhrati» ordeni bilan  
Nizom Qosim -Tojikiston Respublikasi Yozuvchilar uyushmasi raisi
Tashpulat Gulmurodov - Tojikiston Respublikasi Sog`liqni saqlash sohasi xodimlari malakasini oshirish institutining kardiojarrohlik kafedrasi mudiri
«Do`stlik» ordeni bilan  
Ali Muhammadiev - Tojikiston Respublikasi Fanlar akademiyasi Qo`lyozmalar merosi fondining bo`lim mudiri
Iftixor Shirindjonovich Djuraev - Tojikiston Respublikasi Geodeziya va er boshqaruvi davlat qo`mitasining chegaralarni delimitasiya va demarkasiya qilish davlat geodeziya nazorati inspeksiyasi boshqarma boshlig`i
Raxim Marupov - Tojikiston Respublikasi Fanlar akademiyasining S.Umarov nomidagi fizika va texnika instituti bosh xodimi
Hasan Berdiqulov - Tojikiston Respublikasi Yozuvchilar uyushmasi a`zosi
«O`zbekiston Respublikasi xalq artisti» faxriy unvoni bilan 
Adham Xoliqov - «S.Ayniy nomidagi opera va balet akademik teatri» davlat muassasasi badiiy rahbari
Davlat Xolov - Tojikiston Respublikasi hukumati huzuridagi Televidenie va radio qo`mitasining «Falak» davlat ansambli badiiy rahbari